钦定古今图书集成/明伦汇编/官常典/第180卷 > 太微垣公辅诸星图
## 钦定古今图书集成/明伦汇编/官常典/第180卷 > 太微垣公辅诸星图

图考

太微垣东西蕃上相、次相各一星。

按《星经》阙。

按《晋书天文志》：“太微，天子庭也，五帝之座也，十二诸
侯府也。其外蕃九卿也。南蕃中二星，间曰端门。东曰
左执法，廷尉之象也；西曰右执法，御史大夫之象也，
所以举刺凶奸者也。左执法之东，左掖门也；右执法
之西，右掖门也。东蕃四星，南第一星曰上相，其北，东
太阳门也；第二星曰次相，其北，中华东门也；第三星”
曰次将，其北东太阴门也；第四星曰上将，所谓“四辅”
也。西蕃四星：南第一星曰上将，其北西太阳门也；第
二星曰次将，其北中华西门也；第三星曰次相，其北
西太阴门也；第四星曰上相，次亦曰“四辅”也。

按《步天歌》，“两面宫垣十星布。”〈不言将相〉

三公三星

按《星经》阙。

按《晋书天文志》：“左执法：东北一星曰谒者，东北三星
曰三公，内坐朝会之所居也。”

按《宋史天文志》：“三公三星，在谒者东北，内坐朝会之
所居也。”《乾象新书》：“在九卿南”，其占与紫微垣三公同。
按《步天歌》，“门左皂衣一谒者，以次”即是为三公。

三台六星

按《星经》阙。

按《晋书天文志》：“三台六星，两两而居，起文昌，列抵太
微。一曰天柱，三公之位也。在人曰三公，在天曰三台，
主开德宣符也。”

按《步天歌》，“北门西外接三台